กองสลากรับลูกเดินหน้าหวยออนไลน์
วันชัย รับลูกคลังเดินหน้าหวยออนไลน์ ชี้สัญญาล็อกซเลย์ยังไม่สิ้นสุด
8 ธ.ค. 2553

วันชัย รับลูกคลังเดินหน้าหวยออนไลน์ ชี้สัญญาล็อกซเลย์ยังไม่สิ้นสุด
นายวันชัย สุระกุล ผู้อำนวยการสำนักงานสลากกินแบ่งรัฐบาล เปิดเผยว่า สำนักงานสลากฯ พร้อมจะเดินหน้าตามนโยบายรัฐบาล หากต้องการให้เดินหน้าโครงการสลากออนไลน์ เพราะขณะนี้ถือว่าสัญญาที่ทำร่วมกับบริษัทล็อกเล่ย์ ตั้งแต่ปี 2548 ที่ผ่านมา ยังไม่เป็นที่สิ้นสุด และพร้อมที่เดินหน้าโครงการต่อตามนโยบายรัฐบาลได้ทันทีเช่นกัน
อย่างไรก็ดี เห็นว่าต้องขอดูนโยบายที่ชัดเจนก่อนว่าจะให้ดำเนินการในรูปแบบใด เช่น จะให้ออกสลากออนไลน์แบบ 2-3 ตัว หรือ 6 ตัว หรือกรณีมีแนวคิดให้นำสลากการกุศลมาออกเป็นแบบออนไลน์ จะต้องพิจารณาหลายด้าน เช่น เรื่องของสัญญาที่ทำไว้ก่อนนี้ ว่าจะให้ออกสลากเป็นแบบเลข 2 - 3 ตัว จะแก้ให้ออกเป็น 6 ตัวได้หรือไม่ และนิติบุคคลที่ได้รับโควต้าจำหน่ายสลากการกุศลจะแปลงมาขายรับโควต้าสลากออนไลน์ได้หรือไม่
"ต้องรอดูนายกฯ ด่อนว่าจะเห็นเป็นอย่างไรเป็นถือว่าเป็นผู้ที่มีอำนาจสูงที่สุด ทุกอย่างอยู่ที่รัฐบาลว่าจะเดินหน้าอย่างไร เพราะสัญญากับล็อกเล่ย์ยังอยู่เพราะยังไม่เคยเริ่มโครงการก็ถือว่ายังไม่มีจุดสิ้นสุด  แต่อยู่ที่ว่าจะให้ทำแบบไหนอย่างไรให้ชัดเจนก่อนว่าจะทำ 2 - 3 ตัว หรือ จะทำ 6 ตัว  ซึ่งทางสำนักงานพร้อมที่จะเดินหน้า ถ้าทำไม่ได้ก็พร้อมพิจารณาตัวเอง"นายวันชัยกล่าว 
นายวันชัย กล่าวอีกว่า จากผลการศึกษาของสำนักงานสลากฯ พบว่าการจำหน่ายสลากออนไลน์ หรือหวยบนดิน สามารถแก้ไขปัญหาสลากเกินราคาได้จริง